Аляксандр Аляксандравіч Нячаеў

Аляксандр Нячаеў (нар. , ) — беларускі футбаліст, брамнік клуба «Гомель».

 Клубная кар’ера 
Выхаванец брэсцкай СДЮШАР-5, з 2010 года пачаў выступаць за дубль мясцовага «Дынама». З цягам часу замацаваўся ў дублі, стаў прыцягвацца да асноўнай каманды, аднак так і не згуляў за яе. У пачатку 2015 года быў аддадзены ў арэнду ў «Кобрын», аднак у ліпені таго ж года вярнуўся ў «Дынама». 1 жніўня 2015 года дэбютаваў за «Дынама» ў матчы Кубка Беларусі супраць «Бярозы-2010» (2:3), правёўшы на полі ўсе 90 хвілін. Да канца сезона працягваў гуляць за дубль. У пачатку 2016 года пакінуў брэсцкі клуб.

У сакавіку 2017 года стаў іграком «Ліды», дзе замацаваўся ў стартавым складзе. Пакінуў лідскі клуб у студзені 2018 года і ў хуткім часе далучыўся да брэсцкага «Руха». Стаў асноўным брамнікам каманды, прайшоў з ёй шлях ад Другой да Вышэйшай лігі. У сезоне 2020 чаргаваўся ў складзе з Раманам Сцяпанавым, а ў 2021 годзе быў другім брамнікам пасля Паўла Паўлючэнкі, згуляў у адным матчы чэмпіянату і двух матчах Кубка Беларусі.

У студзені 2022 года па пагадненні бакоў пакінуў «Рух» і падпісаў кантракт на 1,5 гады з азербайджанскім клубам «Сабах». Быў рэзервовым брамнікам, згуляў толькі ў адным матчы ў Кубку Азербайджана. У студзені 2023 года пакінуў «Сабах».

У лютым 2023 года стаў іграком «Мінска», дзе замацаваўся ў якасці асноўнага брамніка. У снежні 2023 года па заканчэнні кантракта пакінуў сталічны клуб.

У студзені 2024 года папоўніў склад «Гомеля».

 Міжнародная кар’ера 
У 2014 годзе прыцягваўся да моладзевай зборнай Беларусі ў якасці рэзервовага брамніка. Згуляў за зборную ў двух матчах (13 жніўня з Малдовай і 4 верасня з Ліхтэнштэйнам), выходзячы на замены.

 Дасягненні 
  Пераможца Другой лігі чэмпіянату Беларусі: 2018

 Статыстыка выступленняў 
СезонДывізіёнКлубКраінаМатчыГалы 2010  дубль  Дынама    1  −0 2011  дубль  Дынама    9  −6 2012  дубль  Брэст    13  −13 2013  дубль  Дынама    18  −26 2014  дубль  Дынама    27  −39 2015 (1)  Д2  Кобрын    4  −5 2015 (2)  дубль  Дынама    12  −23 2017  Д2  Ліда    23  −27 2018  Д3  Рух    28  −13 2019  Д2  Рух    17  −16 2020  Д1  Рух    13  −17 2021  Д1  Рух    1  −1 2022  Д1  Сабах    0  0 2023  Д1  Мінск    23  −21

 Крыніцы 

Катэгорыя:Футбольныя варатары
Катэгорыя:Футбалісты Беларусі
Катэгорыя:Ігракі ФК Дынама Брэст
Катэгорыя:Ігракі ФК Кобрын
Катэгорыя:Ігракі ФК Ліда
Катэгорыя:Ігракі ФК Рух Брэст
Катэгорыя:Ігракі ФК Сабах
Катэгорыя:Ігракі ФК Мінск
Катэгорыя:Ігракі ФК Гомель